
Шұғыл хирургиялық көмек көрсету
	№
	Қадамдар
	Толық Сипаттама

	1
	Жедел жәрдем қызметінен науқасты қабылдау
	Жедел жәрдем фельдшерінен ақпаратты қабылдау: ТАЖ (ФИО), жасы, шағымдары, ЖЖЖ, ҚҚ, SaO₂, сана-сезімі, алдын ала диагноз. Жалпы жағдайды бағалау.

	2
	Пациентті қауіпсіз тасымалдау
	Арбаға тасымалдау: белдіктермен бекіту, бас пен аяқ-қолдарды бақылау, эргономика ережелерін сақтау, қатысушылар арасындағы байланыс.

	3
	Бастапқы өмірлік функцияларды бағалау (ABCDE)
	A: тыныс жолдарының өткізгіштігі (иек көтеру, сөйлеуді бағалау), B: тыныс алу (ТАЖ (ЧДД), симметриясы), C: пульс, ҚҚ, капиллярлық толтырылу, D: сана (AVPU, GCS), E: дене тексерісі, қан, гематомалар.

	4
	Бастау (START) жүйесі немесе соған ұқсас жүйе бойынша пациентті триаж жасау
	Жіктеу (критикалық жаағдайда, шұғыл, шұғыл емес, өлі): тыныс алу, қан айналымы, сана-сезім негізінде. Қабылданған шешімнің дәлелдемесі.

	5
	FAST-диагностика туралы шешім қабылдау
	Негіздеме: іш жарақаты, құлау, белгісіз этиологиялы шок. FAST инвазивті емес жедел диагностика ретіндегі тағайындалуы.

	6
	УДЗ аппаратын және пациентті FAST-протоколға дайындау
	Гель, датчик (конвекстік), 4 негізгі аймаққа қол жеткізу: перикард, оң және сол диафрагма асты кеңістіктері, кіші жамбас.

	7
	FAST-хаттамасын жүргізу
	Тексеру 4 аймақ: еркін сұйықтықты анықтау, анатомиялық бағдарларды визуализациялау, кескінді сақтау.

	8
	Ультрадыбыстық зерттеу нәтижелерін түсіндіру
	Сұйықтықтың, ауаның, зақымданулардың бар/жоқ екенін растау. Қорытынды және оның әрі қарайғы әрекеттерге әсері.

	9
	Диагноз қою, шұғыл операцияны негіздеу
	Мысал: "Іш қуысы ішіндегі қан кетуге күдік." FAST-оң. Гипотония. Лапароскопияға көрсеткіштер.

	10
	Операцияға дайындық: асептика, антисептика, стерильділік
	Хаттама бойынша қол жуу, операциялық алаңды өңдеу, стерильді қолғаптарды кию, ассистентті дайындау.

	11
	Бэста құрал-жабдықтары мен функционалдығын тексеру
	Камераны тексеру: фокус, жарық, бұрыш. Құралдар: диссектор, клипстер, коагулятор, пинцет. Жарамдылықты растау.

	12
	Троакарларды орнату
	Іштегі нүктелерді белгілеу (анатомиялық бағдарлар бойынша), тесіктер, көру бақылауымен троакарларды енгізу, бекіту, орналасуын тексеру.

	13
	Құралдарды енгізу
	Тренажердің қабырғаларына тимей, ұқыпты енгізу. Камера – доминант емес қолда. Кеңістікті бақылау.

	14
	Диагностикалық лапароскопияны жүргізу
	Барлық квадранттарға шолу. Зақымдануды визуализациялау. Қан кету көзін анықтау.

	15
	Гемостаз: клипстеу/коагуляция/тампонада
	Дұрыс құралды қолдану. Коагуляция кезінде - ұзақтық пен қуаттылықты сақтау. Қысқыштарды орнату – дәл, жылжытпай.

	16
	Дренаждау немесе санация (қажет болса)
	Кіші жамбас немесе бауыр астына дренаж орнату. Сұйықтықты сору. Өткізгіштікті қамтамасыз ету.

	17
	Операцияны аяқтау: құралдарды шығару
	Көру бақылауымен шығару, троакарларды мұқият алып тастау. Стерильділікті сақтау.

	18
	Операциялық өрісті жабу
	Тері тесіктерін өңдеу, тігістер/степлерлер/хирургиялық желім салу. Гемостазды тексеру.

	19
	Соңғы тексеру және есеп
	АВС-ті, өмірлік көрсеткіштерді қайта тексеру, операция хаттамасы, науқас деректерін жазу.

	20
	Рефлексия: қателерді талдау және көмек көрсету сапасы
	Әрекеттерге түсініктемелер, өзін-өзі бағалау, жақсарту бойынша ұсыныстар, ықтимал асқынулар туралы талқылау.


Дағдыны меңгеруге арналған материалдық-техникалық база
«Шұғыл хирургиялық көмек көрсету» дағдысы Vimedix (Ваймедикс) виртуалды ультрадыбыстық симуляторы және БЭСТА лапароскопиялық тренажері арқылы пысықталады.
Неліктен дәл осы жабдықтар:
Vimedix жарақат кезінде FAST-диагностиканы пысықтау үшін қолданылады. Студент датчикті өз бетінше таңдап, негізгі анатомиялық аймақтарға ультрадыбыстық зерттеу жүргізеді, бос сұйықтықты анықтайды және алынған кескіндерді интерпретациялайды. Бұл іш қуысына қан кету белгілерін жылдам ультрадыбыстық анықтау және әрі қарай хирургиялық шешім қабылдау дағдысын қалыптастыруға мүмкіндік береді. БЭСТА лапароскопиялық хирургиялық дағдыларды пысықтау үшін қолданылады. Тренажерде студенттер лапароскопиялық камерамен және құралдармен жұмыс істейді, троакарларды орнатуды, құралдарды енгізуді, диагностикалық лапароскопия жүргізуді, қан кету көзін визуализациялауды және хирургиялық гемостаз әдістерін-клиптеуді және коагуляцияны пысықтайды. Осылайша, жабдықтар дағдының кезеңдік алгоритміне сәйкес келеді: FAST-зерттеу → іш қуысына қан кетуді анықтау → хирургиялық араласу туралы шешім қабылдау → диагностикалық лапароскопия және гемостаз.

Нақты жұмыс жүргізілетін құралдар:
Vimedix (Ваймедикс)-FAST-диагностика.
БЭСТА-лапароскопиялық диагностика және хирургиялық гемостаз.

START жүйесі бойынша триаж әдістемесі
START (Simple Triage And Rapid Treatment)-бұл жаппай зардап шеккендер түскен кезде қолданылатын науқастарды жылдам сұрыптау. Тыныс алу, қан айналымы және сананың жылдам бағалауын білдіреді.

START әдістемесінің қадамдық нұсқаулығы:

Пациент жүре алады ма?

Иә → Жасыл санат (шұғыл емес)

Жоқ → келесі кезеңге өту
Науқас тыныс алып жатыр ма?

Жоқ → тыныс жолдарын ашу.
Егер ашылғаннан кейін тыныс алса → Қызыл санат 
Егер тыныс алмаса → Қара санат (қаза тапқан)
Иә → тыныс алу жиілігін бағалау:
30 тыныс алу минутына → Қызыл санат
≤30 → әрі қарай
Капиллярлық толтыру / пульс:
Уақыт >2 секунд немесе пульс жоқ → Қызыл санат
Уақыт <2 секунд → әрі қарай
Сана:
Командаларға жауап бермейді → Қызыл санат
Командаларды орындайды → Сары санат (шұғыл)
Санаттар START:
🟥 Қызыл – сыни жағдайлар (критическое), шұғыл көмек (өмірге қауіп төніп тұр, құтқаруға болады)
🟡 Сары – дереу, көмек кейінге қалдырылуы мүмкін
🟢 Жасыл – жеңіл жарақаттар, күте алады
⬛ Қара – қаза тапқан немесе құтқарылу мүмкіндігі жоқ
FAST әдістемесі (Focused Assessment with Sonography for Trauma) 
FAST-бұл жарақат алған науқастарда ішкі қан кетуді анықтау үшін жасалатын жылдам ультрадыбыстық диагностика.
Мақсат: Құрсақ қуысында, кеуде қуысында және перикардта бос сұйықтықтың (қанның) бар-жоғын анықтау.
Негізгі зерттеу аймақтары:
1. Перикардиальды кеңістік (subxiphoid view)
Датчик: семсер тәрізді өсіндінің астында, жүрекке бағытталған
Эпикард пен перикард арасындағы анэхогенді (қара) сұйықтықты іздейміз
2. Оң қабырға асты / гепаторенальды аймақ (Morison's pouch)
Датчик: бойлық, бауыр мен оң бүйрек арасында
Сұйықтық ағзалар арасындағы қалтада жиналады
3. Сол қабырға асты / көкбауыр-бүйрек аймағы
Датчик: көк бауыр мен сол бүйрек арасында
Сұйықтық латералды және артқы бөлімдерде жиналады
4.Кіші жамбас (әйелдерде Douglas қалтасы / ерлерде қуық артындағы)
Датчик: қасқа үстінде, жамбас тереңдігіне қарай еңкейтілген
Сұйықтық қуыстың төменгі нүктесінде жиналады
Өткізу техникасы:
· УДЗ-датчик: конвексті 3.5–5 МГц
· Көп мөлшерде гельді қолданамыз
· Әр аймақты бағалау 30 секундтан аспайды
· Нормада: анэхогенді сұйықтықтың болмауы
· Патология кезінде: ағзалар арасында анэхогенді аймақ көрінеді. Нәтижелерді түсіндіру:
	Аймақ
	Норма
	Патология

	Перикард
	Сұйықтықтың жоқтығы
	Жүрек тампонадасы (қара аймақ)

	Morison’s
	Бауыр мен бүйрек байланыста
	Олардың арасындағы сұйықтық

	Көкбауыр
	Ұқсас түрде
	Көкбауыр/бүйрек арасындағы сұйықтық

	Кіші Жамбас
	Қуыс таза
	Дуглас кеңістігіндегі сұйықтық

